**3. pielikums**

*Valsts pētījumu programmas*

*“Aizsardzības inovāciju pētījumu programma”*

*projektu pieteikumu atklātā konkursa nolikumam*

**Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika**

**Saturs**

[Ievads 1](#_Toc85472414)

[1. Lietotie termini 2](#_Toc85472415)

[2. Projekta pieteikuma noformēšana un iesniegšana 3](#_Toc85472416)

[2.1. Projekta pieteikuma A daļas “Vispārīgā informācija” aizpildīšana 4](#_Toc85472417)

[2.1.1. Pirmā nodaļa “Vispārīgā informācija” 4](#_Toc85472418)

[Izvēlas vienu no MK rīkojuma 6. punktā noteiktajiem uzdevumiem. 5](#_Toc85472419)

[2.1.2. Otrā nodaļa “Zinātniskā grupa” 5](#_Toc85472420)

[2.1.3. Trešā nodaļa “Projekta budžets” 6](#_Toc85472421)

[2.1.4. Ceturtā nodaļa “Projekta rezultāti” 7](#_Toc85472422)

[2.1.5. Piektā nodaļa “Projekta laika grafiks” 8](#_Toc85472423)

[2.2. Projekta pieteikuma B daļas “Projekta apraksts” aizpildīšana un noformēšana 9](#_Toc85472424)

[2.3. Projekta pieteikuma C daļas “Curriculum Vitae” aizpildīšana 14](#_Toc85472425)

[3. Projekta pieteikuma administratīvo daļu noformēšana un iesniegšana 15](#_Toc85472426)

[3.1. Projekta pieteikuma D daļa “Projekta iesniedzēja apliecinājums” 15](#_Toc85472427)

[3.2. Projekta pieteikuma E daļa “Projekta sadarbības partnera - zinātniskās institūcijas apliecinājums” 16](#_Toc85472428)

[3.3. F daļa “Projekta sadarbības partnera - valsts institūcijas apliecinājums” 17](#_Toc85472429)

[3.4. Projekta pieteikuma G daļa “Finanšu apgrozījuma pārskata veidlapa” 17](#_Toc85472430)

[3.5. Projekta pieteikuma H daļa “Nozares specifisko kritēriju izpilde” 17](#_Toc85472431)

[4. Projekta vidusposma un projekta noslēguma zinātniskā pārskata noformēšana un aizpildīšana 18](#_Toc85472432)

# Ievads

Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika (turpmāk – metodika) izstrādāta, ievērojot Ministru kabineta 2018. gada 4. septembra noteikumus Nr. 560 “Valsts pētījumu programmu projektu īstenošanas kārība” (turpmāk – MK noteikumi), Ministru kabineta 10. augusta rīkojumu Nr. 537 “Par valsts pētījumu programmu “Aizsardzības inovāciju pētījumu programma”” (turpmāk – MK rīkojums) un Valsts pētījumu programmas “Aizsardzības inovāciju pētījumu programma” īstenošanas un uzraudzības komisijas 2021. gada 29. oktobrī apstiprināto Valsts pētījumu programmas “Aizsardzības inovāciju pētījumu programma” projektu pieteikumu atklātā konkursa nolikumu (turpmāk – nolikums).

Saskaņā ar Zinātniskās darbības likuma 35. panta pirmo daļu valsts pētījumu programma ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību.

Programmas virsmērķis – jaunu zināšanu, prasmju un risinājumu attīstība valsts aizsardzības nozarei prioritārās pētniecības un tehnoloģiju jomās.

Programmas mērķis – sekmēt tehnoloģiju pārnesi, kā arī inovatīvu lietišķa pielietojuma risinājumu un produktu attīstību valsts aizsardzības nozares, kā arī Ziemeļatlantijas līguma organizācijas (turpmāk – NATO) politikas un spēju plānošanas dokumentos identificēto aizsardzības tehnoloģiju prioritāšu ietvaros.

Programmas rezultātā ir paredzēts izstrādāt jauna vai uzlabota produkta, prototipa vai tehnoloģiskā risinājumu kādā no šīm jomām:

1. kiberdrošība un elektroniskā karadarbība drošiem sakariem un kibertelpas kontroles ekonomiskākiem risinājumiem;

2. robotika, bezpilota sistēmas un saistītie autonomijas risinājumi;

3. karavīru sistēmas, tai skaitā individuālais ekipējums, auduma un tekstila tehnoloģijas.

Īstenojot projektu, ir jāizpilda viens konkursā paredzētais tematiskais uzdevums, kā arī jānodrošina viena no rīkojuma 7. punktā uzskaitītajiem rezultātiem sasniegšana un visu rīkojuma 8. punktā uzskaitīto horizontālo uzdevumu izpilde.

# 1. Lietotie termini

|  |  |  |
| --- | --- | --- |
| Nr. | Termins | Skaidrojums |
| 1. | Zinātniskā grupa | Zinātniskais personāls un zinātnes tehniskais personāls (personas, kurām ir nepieciešamās tehniskās zināšanas un pieredze vienā vai vairākās jomās un kuras zinātnieku vadībā piedalās zinātniskajā darbībā, veicot tehniskos uzdevumus. Zinātnes tehniskajā personālā ietilpst inženieri, tehniķi, laboranti, tehnologi, operatori), kas piedalās projekta īstenošanā. Zinātniskās grupas sastāvā ir projekta vadītājs, projekta galvenie izpildītāji (ja tādi ir nepieciešami) un projekta izpildītāji. |
| 2. | Zinātniskais personāls | Vadošie pētnieki, pētnieki, zinātniskie asistenti, augstskolas akadēmiskais personāls[[1]](#footnote-1) un studējošie (t.sk. arī pētnieki, studenti, zinātniskā grāda pretendenti un jaunie zinātnieki no ārvalstīm un diasporas). |
| 3. | Projekta iesniedzējs | Projekta pieteikuma iesniedzējs ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības un zināšanu izplatīšanas organizācijas definīcijai[[2]](#footnote-2). Projekta iesniedzējs atbild par projekta īstenošanu un projekta rezultātu sasniegšanu kopumā. |
| 4. | Projekta sadarbības partneris – zinātniskā institūcija | Projekta sadarbības partneris ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai. Projekta īstenošanā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem. Veicot minētos ieguldījumus, projekta iesniedzējam ar sadarbības partneri nedrīkst rasties tādas tiesiskās attiecības, kas atbilst publiskā iepirkuma līguma pazīmēm atbilstoši normatīvajiem aktiem par publisko iepirkumu. |
| 5. | Projekta sadarbības partneris – valsts institūcija | Valsts institūcija, kurai zinātniskās darbības veikšana ir noteikta ar ārējo tiesību aktu, tās nolikumā vai statūtos, projekta īstenošanā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem. |
| 6. | Projekta vadītājs | Zinātnieks, kurš vada projektu un nodrošina tā īstenošanu. Projekta vadītājs plāno un pārrauga projekta uzdevumu izpildi, ir atbildīgs par savu un citu projektā iesaistīto personu darbību atbilstoši projektā noteiktajiem uzdevumiem un zinātniskās ētikas normām un projekta izpildes gaitu raksturojošās dokumentācijas savlaicīgu sagatavošanu un iesniegšanu MK noteikumos paredzētajā kārtībā. Projekta vadītājs ir reģistrējies Nacionālajā zinātniskās darbības informācijas sistēmā (turpmāk – informācijas sistēma). |
| 7. | Projekta galvenais izpildītājs | Zinātnieks, kurš īsteno projektu vai apakšprojektu un atbild par tā daļu izpildi. |
| 8. | Projekta izpildītājs | Zinātniskās grupas loceklis, kurš veic atsevišķus zinātniskus uzdevumus projekta īstenošanā un atbild par tā attiecīgo daļu izpildi. |
| 9. | Studējošais | Projekta zinātniskajā grupā iesaistītais studējošais ir bakalaura studiju programmu students, profesionālo studiju programmu students, maģistra studiju programmu students (maģistrants), rezidents medicīnā un doktorants[[3]](#footnote-3). Šajā kategorijā konkursa ietvaros ir ietverti arī doktora zinātniskā grāda pretendenti. Augstskolā studējošos un doktora zinātniskā grāda pretendentus jāiesaista projektā atbilstoši nolikuma 21.-24. punkta un 10.6. apakšpunkta nosacījumiem. |
| 10. | Atbildīgā projekta iesniedzēja kontaktpersona projektā (turpmāk projekta kontaktpersona) | Fiziska persona, kas reģistrējusies informācijas sistēmā, aizpilda informāciju par projekta pieteikumu, augšupielādē tā pielikumus, kā arī nepieciešamības gadījumā uztur kontaktus ar Latvijas Zinātnes padomes (turpmāk – padome) darbiniekiem (projekta kontaktpersona var būt arī projekta vadītājs) projektu iesniegšanas laikā. Projekta pieteikuma iesniedzējs norāda projekta kontaktpersonu projekta pieteikuma A daļas 1. nodaļā “Vispārīgā informācija”. Ja projektam ir sadarbības partneri, norāda arī to kontaktpersonas. Kontaktpersona un projekta vadītājs var būt viena un tā pati persona. |
| 11. | Projekta rezultāti | Projekta zinātniskie rezultāti atbilstoši MK noteikumu 12. punktam un sasniedzamie rezultāti atbilstoši MK rīkojuma 7. punktam. |

# 2. Projekta pieteikuma noformēšana un iesniegšana

1. Lai projekta iesniedzējs varētu iesniegt projekta pieteikumu, jāaizpilda visas tā daļas, ņemot vērā nolikuma un metodikas nosacījumus, tostarp arī MK noteikumos noteikto.

2. Projekta pieteikuma A daļu “Vispārīgā informācija” un tās nodaļas aizpilda informācijas sistēmā. Projekta pieteikuma B, C, D, E, F, G un H daļu aizpilda uz veidlapas un augšupielādē informācijas sistēmā metodikā norādītajā datnes formātā.

3. Projekta pieteikuma:

3.1. A daļu “Vispārīgā informācija” un tās nodaļas aizpilda latviešu un angļu valodā;

3.2. B daļu “Projekta apraksts” un C daļu “Curriculum Vitae” obligāti aizpilda angļu valodā (ir tiesības pievienot tulkojumu latviešu valodā);

3.3. D daļu “Projekta iesniedzēja apliecinājums”, E daļu “Projekta sadarbības partnera-zinātniskās institūcijas apliecinājums”, F daļu “Projekta sadarbības partnera-valsts institūcijas apliecinājums”, G daļu “Finanšu apgrozījuma pārskata veidlapa” un H daļu “Nozares specifisko kritēriju izpilde” aizpilda tikai latviešu valodā.

4. Projekta pieteikuma B, C, D, E, F, G un H daļu informācijas sistēmā var augšupielādēt atsevišķi, taču visam ir jābūt augšupielādētam, kā arī aizpildītam informācijas sistēmā līdz konkursa sludinājumā noteiktā projektu pieteikumu iesniegšanas termiņa beigām. Pirms projekta pieteikuma iesniegšanas projekta iesniedzējs un projekta vadītājs to savstarpēji saskaņo.

## 2.1. Projekta pieteikuma A daļas “Vispārīgā informācija” aizpildīšana

5. Projekta pieteikuma A daļu “Vispārīgā informācija” projekta iesniedzējs aizpilda informācijas sistēmā latviešu un angļu valodā.

### 2.1.1. Pirmā nodaļa “Vispārīgā informācija”

6. Pirmo nodaļu “Vispārīgā informācija” aizpilda informācijas sistēmā par projekta iesniedzēju un sadarbības partneriem (ja attiecināms), kā arī par visu projektu kopumā.

|  |  |
| --- | --- |
| **Projekta nosaukums** | *Viens teikums, kas atspoguļo projekta mērķi.* |
| **1. Projekta iesniedzējs** | *Norāda zinātniskās institūcijas nosaukumu, reģistrācijas numuru, adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi.* |
| **2. Projekta iesniedzēja vadītājs vai tā pilnvarotā persona** | *Vārds, uzvārds (pievienotie vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **3. Projekta kontaktpersona** | *Vārds, uzvārds (pievienotie vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **4. Projekta sadarbības partneris – zinātniskā institūcija (ja attiecināms)** | *Norāda zinātniskās institūcijas nosaukumu, reģistrācijas numuru, juridisko adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi.* |
| **5. Projekta sadarbības partneris – valsts institūcija (ja attiecināms)** | *Norāda institūcijas nosaukumu, reģistrācijas numuru, adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi.* |
| **6. Projekta vadītājs** | *Vārds, uzvārds (pievienotais vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **7. Zinātnes nozare atbilstoši 2018. gada 23. janvāra Ministru kabineta noteikumiem Nr. 49 “Noteikumi par Latvijas zinātnes nozarēm un apakšnozarēm”[[4]](#footnote-4)** | *Izvēlas projekta zinātnes nozari (-es) atbilstoši Ministru kabineta 2018. gada 23. janvāra noteikumiem Nr. 49 „Par Latvijas zinātnes nozarēm un apakšnozarēm”.* |
| **8. Prioritārais/-ie virziens/-i zinātnē, atbilstoši Ministru kabineta 2017. gada 13. decembra rīkojumam Nr. 746 “Par prioritārajiem virzieniem zinātnē 2018.-2021. gadā”[[5]](#footnote-5)** | *Izvēlas prioritāro virzienu (-us), kas noteikti Ministru kabineta 2017. gada 13. decembra rīkojumā Nr. 746 “Par prioritārajiem virzieniem zinātnē 2018.-2021. gadā” atbilstoši izvēlētajam programmas uzdevumam.* |
| **9. Viedās specializācijas joma** | *Izvēlas viedās specializācijas jomu.* |
| **10. Projekta mērķis** | *Norāda projekta mērķi vienā teikumā (maksimāli 250 simboli). Projekta mērķis atbilst programmas mērķim un projekta uzdevumam.* |
| **11. Projekta uzdevums** | Izvēlas vienu no MK rīkojuma 6. punktā noteiktajiem uzdevumiem. |
| **12. Pamatojums** | *Norāda projekta uzdevuma izvēli vienā teikumā (maksimāli 250 simboli).* |
| **13. Pētniecības veids** | *Norāda, vai projekta ietvaros veiks fundamentālo vai lietišķo pētniecību, vai abas.* |
| **14. Projekta kopējais finansējums** | *Norāda kopējo projektam plānoto finansējumu (euro), ņemot vērā nolikuma 5. punktā noteikto.* |
| **15. Projekta kopsavilkums** | *Sniegt īsu un paskaidrojošu kopsavilkumu, kas ilustrē projekta mērķi un pētījuma gaitu, tajā skaitā plānojamos projekta rezultātus un to ietekmi, un ir izmantojams informācijas sniegšanai par projektu ministrijas, Latvijas Zinātnes padomes (turpmāk – padome) interneta vietnēs.*  *Ne vairāk kā 1500 rakstu zīmes (ieskaitot atstarpes).* |
| **16. Atslēgas vārdi** | *Norāda ne vairāk kā 5 atslēgas vārdus.* |
| **17. Projekta īstenošanas periods** | *Īstenošanas periodu norāda mēnešos, ievērojot nolikuma 4. punktā noteikto par viena projekta finansēšanas posmu, kas ir 12 (divpadsmit) mēneši.* |

### 2.1.2. Otrā nodaļa “Zinātniskā grupa”

### 

7. Otro nodaļu „Zinātniskā grupa” aizpilda informācijas sistēmā, norādot šādu informāciju par projektā iesaistīto zinātnisko grupu, kas aptver visus projektā iesaistīto institūciju (projekta iesniedzējs un visi sadarbības partneri) nodarbinātos, kā arī, ņemot vērā nolikuma 10.6. apakšpunktu un III nodaļu:

|  |  |  |  |  |
| --- | --- | --- | --- | --- |
|  | **Pārstāvētā institūcija** | **Vārds, uzvārds** | **Slodze (PLE)** | **CV** |
| **Projekta vadītājs** | *Norāda pārstāvēto institūciju.* | *Obligāti norāda projekta vadītāja vārdu un uzvārdu.* | *Norāda projekta vadītāja slodzi katru projekta īstenošanas gadu.* | *Pievieno CV atbilstoši projekta pieteikuma C daļai.* |
| **Projekta galvenie izpildītāji** | *Norāda pārstāvēto institūciju.* | *Obligāti norāda projekta galveno izpildītāju vārdu un uzvārdu.* | *Norāda projekta galveno izpildītāju slodzi katru projekta īstenošanas gadu.* | *Pievieno CV atbilstoši projekta pieteikuma C daļai.* |
| **Projekta izpildītāji** | *Norāda pārstāvēto institūciju.* | *Var izvēlēties, vai norādīt vārdu un uzvārdu.* | *Norāda projekta izpildītāja slodzi katru projekta īstenošanas gadu.* | *Projekta izpildītāju CV netiek pievienots.* |
| **Projekta izpildītāji – studējošie** | *Norāda pārstāvēto institūciju.* | *Norāda informāciju par katru plānoto studējošo. Var izvēlēties, vai norādīt vārdu un uzvārdu.* | *Norāda studējošo slodzi katru projekta īstenošanas gadu atbilstoši nolikuma 21.-24. punktam.* | *Projekta izpildītāju – studējošo CV netiek pievienots.* |

### 2.1.3. Trešā nodaļa “Projekta budžets”

8. Trešo nodaļu “Projekta budžets” aizpilda informācijas sistēmā, norādot projekta īstenošanas izmaksas atbilstoši MK noteikumu 14. punktam, ievērojot MK noteikumu 11. punktā noteikto par projekta atbalstāmajām darbībām, kurām nav saimnieciska rakstura (atbilstoši noteikumu 2.1. un 2.2. apakšpunktam). Izmaksas projekta iesniedzējam un katram projekta sadarbības partnerim norāda šādā kārtībā:

|  |  |  |  |  |  |  |
| --- | --- | --- | --- | --- | --- | --- |
| **Nr. p.k.** | **Izmaksu veids/Ekonomiskās klasifikācijas kods** | **Izmaksu summa** | | | | |
| **1. gads** | | **2. gads** | | **Kopā** |
| **1. Tiešās attiecināmās izmaksas** | |  | |  | |  |
| 1.1.  1.2.  1.3. | Atlīdzība, t.sk. darba devēja sociālās apdrošināšanas obligātās iemaksas/1000 | *Izmaksas katru projekta īstenošanas gadu par atlīdzību projektā iesaistītajam personāla norāda atbilstoši MK noteikumu 14.1.1. un 14.1.2. apakšpunktam.* | | | | |
| projektā ieskaitītā personāla kopēja noslodze PLE | *Norāda kopējo projektā iesaistītā personāla noslodzi pilna laika ekvivalenta izteiksmē katru projekta īstenošanas gadu.* | | | | |
| t.sk. studējošo kopēja noslodze PLE | *Norāda kopējo projektā iesaistīto augstskolās studējošo slodzi atbilstoši nolikuma 21.-24. punktam katru projekta īstenošanas gadu.* | | | | |
| 2. | Komandējumu izdevumi/2100 | *Izmaksas katru projekta īstenošanas gadu par ārvalstu komandējumiem un darba braucieniem projekta ietvaros atbilstoši MK noteikumu 14.1.3. apakšpunktam.* | | | | |
| 3. | Amortizācijas izmaksas/5000 | *Izmaksas katru projekta īstenošanas gadu, kas nepieciešamas projekta īstenošanai, attiecinot iegādātos pamatlīdzekļus projekta ietvaros atbilstoši MK noteikumu 14.1.4. apakšpunktam.* | | | | |
| 4. | Inventāra, instrumentu un materiālu iegādes izmaksas un piegādes izmaksas/2300 | *Izmaksas katru projekta īstenošanas gadu nepieciešamā inventāra, instrumentu un materiālu iegādei projekta ietvaros atbilstoši MK noteikumu 14.1.5. apakšpunktam.* | | | | |
| 5. | Citas projekta īstenošanai nepieciešamās izmaksas, t.sk.: | *Atbilstoši MK noteikumu 14.1.6. apakšpunktam.* | | | | |
| 5.1. | ārējo pakalpojumu izmaksas/2200 | *Izmaksas katru projekta īstenošanas gadu, kas saistās ar pētniecības pakalpojumu nodrošināšanu, ko neveic projekta iesniedzējs vai sadarbības partneri, tai skaitā konkrētu uzdevumu izpilde ar uzņēmuma vai autoratlīdzības līgumu atbilstoši MK noteikumu 14.1.6.1. apakšpunktam.* | | | | |
| 5.2. | informācijas un publicitātes pasākumu izmaksas/2200 | *Izmaksas katru projekta īstenošanas gadu zinātnisko rezultātu publicēšanai, kā arī sabiedrības informēšanas pasākumiem, tai skaitā projekta vidusposma zinātniskās konferences un projekta noslēguma zinātniskās konferences organizēšanas izmaksas, par projektu, programmu un zinātni atbilstoši MK noteikumu 14.1.6.2. apakšpunktam.* | | | | |
| 5.3. | finanšu pakalpojumu izmaksas/2200 | *Izmaksas katru projekta īstenošanas gadu atbilstoši MK noteikumu 14.1.6.3. apakšpunktam.* | | | | |
| **Netiešās attiecināmās izmaksas** | | *Norāda projekta īstenošanas netiešās attiecināmās izmaksas, kas atbilstoši MK noteikumu 14.2. apakšpunktam ir 25% no tiešo attiecināmo izmaksu kopsummas katru projekta īstenošanas gadu.* | | | | |
| **Kopā (1.1. + 1.2. ….. +5.3.)** | | *Sakrīt ar kopējo pieprasīto projekta finansējumu.* | *Sakrīt ar kopējo pieprasīto projekta finansējumu.* | | *Sakrīt ar kopējo pieprasīto projekta finansējumu.* | |

### 2.1.4. Ceturtā nodaļa “Projekta rezultāti”

9. Ceturto nodaļu „Projekta rezultāti” aizpilda informācijas sistēmā. Šo nodaļu aizpilda, ievērojot nolikuma 10. punktā noteikto. Norādītais rezultātu skaits ir saistošs projekta finansēšanas gadījumā.

|  |  |  |
| --- | --- | --- |
| Nr. p.k. | Rezultāta veids atbilstoši MK noteikumiem  *(obligāti vismaz trīs no MK noteikumu 12. punkta)*  *\*atzīmējot rezultātus, to skaitu jāsaskaņo ar MK rīkojuma 8. punktā noteikto kategorijās, kas pārklājas* | Skaits  *Skaitu norāda projekta vidusposmam un projekta noslēgumam (ieskaitot vidusposmu) atbilstoši iespējām un projekta apjomam* |
| 1. | Oriģināli zinātniskie raksti, kas iesniegti vai pieņemti publicēšanai *Web of Science Core Collection* vai *SCOPUS* datubāzēs iekļautajos žurnālos vai konferenču rakstu krājumos: | *Norāda skaitu* |
| 1.1. | oriģināli zinātniskie raksti, kas iesniegti vai pieņemti publicēšanai *Web of Science Core Collection* vai *SCOPUS* datubāzēs iekļautajos žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa  *atbilstoši MK noteikumu 12.1.1. apakšpunktam* | *Norāda skaitu* |
| 1.2. | oriģināli zinātniskie raksti, kas publicēti *Web of Science* vai *SCOPU*S (A vai B) datubāzēs iekļautajos žurnālos vai konferenču rakstu krājumos  *atbilstoši MK noteikumu 12.1.2. apakšpunktam* | *Norāda skaitu* |
| 1.3. | oriģināli zinātniskie raksti, kas iesniegti vai pieņemti publicēšanai zinātniskajos izdevumos vai konferenču rakstu krājumos, kuri iekļauti datubāzē *ERIH PLUS*  *atbilstoši MK noteikumu 12.8. apakšpunktam* | *Norāda skaitu* |
| 1.4. | citi anonīmi recenzēti zinātniskie raksti starptautiskos žurnālos un rakstu krājumos, izņemot konferenču materiālus  *atbilstoši MK noteikumu 12.8. apakšpunktam* | *Norāda skaitu* |
| 1.5. | citi anonīmi recenzēti zinātniskie raksti Latvijas žurnālos un rakstu krājumos, izņemot konferenču materiālus  *atbilstoši MK noteikumu 12.8. apakšpunktam* | *Norāda skaitu* |
| 2. | Konferenču materiāli (izņemot *SCOPUS* un *Web of Science Core Collection* indeksētos):  *atbilstoši MK noteikumu 12.8. apakšpunktam* | *Norāda skaitu* |
| 2.1. | konferenču materiāli – pilna teksta | *Norāda skaitu* |
| 2.2. | konferenču materiāli – kopsavilkumi līdz 1 lpp. | *Norāda skaitu* |
| 3. | Recenzētas zinātniskās monogrāfijas vai to manuskripti**\***  *atbilstoši MK noteikumu 12.8. apakšpunktam* | *Norāda skaitu* |
| 4. | Zinātnisko rakstu manuskripti, kas iekļauti manuskriptu datubāzēs (preprints) un zinātniskie raksti, kas izdoti autoru atbildībā (nerecenzēti)  *atbilstoši MK noteikumu 12.8. apakšpunktam* | *Norāda skaitu* |
| 5. | Zinātniskās datubāzes un datu kopas, kas izstrādātas projekta ietvaros  *atbilstoši MK noteikumu 12.8. apakšpunktam* | *Norāda skaitu* |
| 6. | Tehnoloģiju tiesības un citi nemateriāli aktīvi:  *atbilstoši MK noteikumu 12.2. apakšpunktam* | *Norāda skaitu* |
| 6.1. | jauna produkta vai jaunas tehnoloģijas, tai skaitā metodes, prototips  *atbilstoši MK noteikumu 12.4. apakšpunktam* | *Norāda skaitu* |
| 6.2. | jaunas ārstniecības un diagnostikas metodes (tai skaitā nekomercializējama metode), kas papildina MK noteikumu 12.1., 12.2., 12.3. vai 12.4. apakšpunktā minētos rezultātus  *atbilstoši MK noteikumu 12.5. apakšpunktam* | *Norāda skaitu* |
| 7. | Intelektuālā īpašuma licences līgumi:  *atbilstoši MK noteikumu 12.3. apakšpunktam* | *Norāda skaitu* |
| 7.1. | reģistrēti starptautiskās institūcijās (piemēram, WIPO, EPO) | *Norāda skaitu* |
| 7.2. | reģistrēti Latvijā | *Norāda skaitu* |
| 8. | Ziņojumi par rīcībpolitikas ieteikumiem un rīcībpolitiku ietekmi  *atbilstoši MK noteikumu 12.6. apakšpunktam* | *Norāda skaitu* |
| 9. | Iesniegts projekta pieteikums starptautiskā vai nacionālā pētniecības un attīstības projektu konkursā  *atbilstoši MK noteikumu 12.8. apakšpunktam* | *Norāda skaitu* |
| 10. | Sekmīgi nokārtots maģistra valsts (gala) pārbaudījums, ievērojot programmas mērķi un uzdevumus  *atbilstoši MK noteikumu 12.7. apakšpunktam* | *Norāda skaitu* |
| 11. | Noteiktā kārtībā aizstāvēts promocijas darbs, ievērojot programmas mērķi un uzdevumus  *atbilstoši MK noteikumu 12.7. apakšpunktam* | *Norāda skaitu* |
| 12. | Citi pētniecības specifikai atbilstoši projekta rezultāti (tai skaitā dati), kas papildina augstāk minētos rezultātus  *atbilstoši MK noteikumu 12.8. apakšpunktam* | *Norāda rezultāta veidu un skaitu* |

### 2.1.5. Piektā nodaļa “Projekta laika grafiks”

### 

10. Piekto nodaļu „Projekta laika grafiks” aizpilda informācijas sistēmā, ievērojot nolikuma 4. punktā noteikto projekta īstenošanas termiņu.

11. Norāda iesaistītās institūcijas un mēnešus, kuros tās piedalīsies projekta īstenošanā.

|  |  |  |  |  |  |
| --- | --- | --- | --- | --- | --- |
| **Nr. p.k.** | **Institūcija** | **Projekta īstenošanas mēnesis** | | | |
| **1** | **2** | **...** | **n** |
| **1.** | *Norāda projekta iesniedzēju* | *Projekta īstenošanas mēnešus katrai institūcijai norāda atbilstoši projekta pieteikuma B daļas “Projekta apraksts” 3.2. apakšnodaļai “Darba plāns”* | | | |
| **2.** | *Norāda sadarbības partnerus (ja attiecināms)* |  |  |  |  |
| **3.** |  |  |  |  |  |
| **n** |  |  |  |  |  |

## 2.2. Projekta pieteikuma B daļas “Projekta apraksts” aizpildīšana un noformēšana

12. Projekta aprakstu aizpilda angļu valodā un iesniedz tulkojumu latviešu valodā vai aizpilda projekta aprakstu tikai angļu valodā. Aizpildītu projekta apraksta veidlapu saglabā PDF datnes formātā un augšupielādē informācijas sistēmā tam atvēlētajā vietā.

13. Aizpilda visas projekta apraksta nodaļas un apakšnodaļas, informāciju ievada tai paredzētajos laukos, ņemot vērā šādus nosacījumus un vadlīnijas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **B daļa “Projekta apraksts”**  Nosacījumi projekta apraksta noformēšanai:   * apjoms nepārsniedz 15 lappuses; * burtu lielums – ne mazāks par 11; * vienkāršā rindstarpa; * atkāpes no malām – 2 cm no katras puses, 1,5 cm no augšas un apakšas; * visas tabulas, diagrammas, atsauces/atsauču saraksts un citi elementi ir iekļaujami projekta aprakstā, nepārsniedzot 15 lappuses; * papildus var pievienot (ieskenējot tā paša PDF beigās sociālo partneru apliecinājumu/rekomendācijas vēstules par sadarbību u. tml.), vienlaikus nepārsniedzot 3 papildu lappuses kopā ar projekta aprakstu.   Projekta nosaukums: *norāda projekta nosaukumu*  *Apraksts ir saistošs, tā progress būs jāatspoguļo projekta vidusposma un projekta noslēguma zinātniskajā pārskatā, tādēļ ieteicams aprakstu veidot, norādot darāmo līdz projekta vidusposmam un projekta noslēgumam, tai skaitā ietverot darbības, lai izpildītu MK rīkojuma 7. punktā noteiktos sasniedzamos rezultātus un MK rīkojuma 8. punktā noteiktos horizontālos uzdevumus. Eksperti vērtēs projekta apraksta atbilstību un samērību ar projekta rezultātiem kopumā.*  **1. Zinātniskā izcilība**  1.1. Projekta mērķis, uzdevumi, esošā situācija, metodoloģija, plāns jaunas vai pilnveidotas tehnoloģijas, inovatīva risinājuma vai produkta prototipa izstrādei  *Šajā sadaļā tiek ietverta informācija atbilstoši vienam no MK rīkojuma 6. punktā noteiktajiem uzdevumiem, kā arī MK noteikumu 27.1.-27.3. apakšpunktā noteiktajiem apsvērumiem.*  *Apraksta projekta mērķi un konceptu, sasaistot to ar attiecīgo MK rīkojuma 6. punktā noteikto uzdevumu, skaidri norādot problēmu vai prioritāti aizsardzības un drošības jomā, ko ir plānots risināt projekta ietvaros. Norāda izvēlēto prioritāro pētījumu jomu, kā arī apraksta plānoto tehnoloģiju, inovatīvo risinājumu vai produkta prototipu, kas tiks izstrādāts rezultātā.*  *Apraksta esošo situāciju jomā un jau zinātniskās grupas ietvaros paveikto. Ja sākotnējā fāzē plānots pētījums, apraksta metodoloģiju un pieeju izvirzītā mērķa un rezultāta sasniegšanai. Ieteicams izcelt, kādus inovatīvus metodoloģiskos risinājumus pielietos projekta ietvaros.*  *Apraksta, kā projektā plānots izstrādāt jaunu vai pilnveidotu tehnoloģiju, inovatīvo risinājumu vai produkta prototipu, iezīmējot arī galvenās aktivitātes. Aprakstīt iecerēto tehnoloģiskās gatavības līmeni attiecīgajai tehnoloģijai, inovatīvajam risinājumam vai produkta prototipam (TRL[[6]](#footnote-6)).*  *Aprakstīt jaunās vai pilnveidotās tehnoloģijas, inovatīva risinājuma vai produkta prototipa**funkcionālās vai tehniskās īpašības vai unikālu funkcionālo īpašību kopumu, kas kopā nodrošina augstāku pievienoto jaunā produkta vai tehnoloģijas konkurētspēju, kā arī to, kā tas atšķiras no jau izstrādātajām tehnoloģijām jomā.*  *Ja projekts paredz eksperimentus vai pētniecību saistībā ar cilvēkiem vai dzīvniekiem, projekta iesniedzējs apraksta arī pētījuma ētiskos aspektus.*  1.2. Sadarbības partneru nozīme projekta mērķa un uzdevumu sasniegšanā un savstarpējā papildinātība (ja attiecināms).  *Šajā sadaļā tiek ietverta informācija atbilstoši MK noteikumu 27.4. apakšpunktā noteiktajam apsvērumam.*  *Apraksta, kāda ir sadarbības partneru (ja attiecināms) loma un nozīme projekta mērķa sasniegšanā, tai skaitā sadarbības partnera zinātniskā kapacitāte, pieejamie resursi ir pietiekami, lai noteiktajā laikā sasniegtu projekta mērķi un izpildītu uzdevumus, kā arī piedalītos jaunās vai pilnveidotās tehnoloģijas, inovatīvā risinājuma vai produkta prototipa izstrādē. Pamato katra sadarbības partnera piesaistīšanas nepieciešamību.*  **2. Ietekme**  *Sadaļā obligāti jāiekļauj plāns MK rīkojuma 7. punktā noteikto sasniedzamo rezultātu sasniegšanai un MK rīkojuma 8. punktā noteikto horizontālo uzdevumu izpildei.*  2.1. Plāns jaunas vai pilnveidotas tehnoloģijas, inovatīva risinājuma vai produkta prototipa pielietošanai  *Šajā sadaļā tiek ietverta informācija atbilstoši MK rīkojuma 7. punktā noteiktajiem rezultātiem, kā arī MK noteikumu 28.1. un 28.3. apakšpunktā noteiktajiem apsvērumiem.*  *Apraksta projekta ietvaros izstrādātās jaunas vai pilnveidotas tehnoloģijas, inovatīva risinājuma vai produkta prototipa ietekmi uz aizsardzības un drošības un citām projektam piekritīgām tautsaimniecības nozarēm, ja rezultāts ir pielietojams gan aizsardzības un drošības jomā, gan arī citās civilajās jomās un komerciāliem nolūkiem (dual-use technology).* *Apraksta, vai projekta rezultāti būs publiski, daļēji pieejami vai ierobežotas pieejamības informācija, to izvērtēt var sadarbībā ar Aizsardzības ministriju, ņemot vērā prioritāro pētījumu jomu.*  *Apraksta projektā izstrādātās jaunās vai pilnveidotās tehnoloģijas, inovatīvā risinājuma vai produkta prototipa intelektuālā īpašuma stratēģiju, piemēram, patentēšanu (jāņem vērā slepenības līmeni attiecīgajam rezultātam, konsultējoties ar Aizsardzības ministriju, kā arī normatīvajos aktos noteiktos ierobežojumus saistībā ar zināšanu un tehnoloģiju pārnesi valsts pētījumu programmās).*  *Plāns sadarbībai ar Nacionālajiem bruņotajiem spēkiem un/vai drošības industrijas uzņēmējiem, lai nodrošinātu izstrādātās jaunās vai pilnveidotās tehnoloģijas, inovatīvā risinājuma vai produkta prototipa pielietojamību (ja attiecināms). Pamatot, ka projekta rezultāti nedublēsies ar citām tehnoloģijām, kas izstrādātas vai plānotas Latvijā aizsardzības jomā, kā arī NATO un ES ietvaros, nepieciešamības gadījumā paskaidrojot, ar ko šī projekta rezultāti būs konkurētspējīgāki, tai skaitā ietverot informāciju par rezultāta pievienoto vērtību, izmaksu efektivitāti u.c. aspektiem.*  *Aprakstīt iespējamo nākotnes potenciālu projektā izstrādātajai jaunajai vai pilnveidotajai tehnoloģijai, inovatīvajam risinājumam vai produkta prototipam, piemēram, spin-off iespējas uz citām aizsardzības apakšjomām.*  *Apraksts ir saistošs, tā progress būs jāatspoguļo projekta vidusposma/noslēguma zinātniskajos pārskatos. Eksperti vērtēs apraksta atbilstību un samērību ar projekta rezultātiem kopumā.*  2.2. Projekta ietekme uz tehnoloģiskās kompetences un pētniecības kopienas attīstību savā jomā, kā arī plāns konsultatīva zinātniskā atbalsta militāro spēju attīstībā nodrošināšanai  *Šajā sadaļā tiek ietverta informācija atbilstoši MK rīkojuma 8.1. un 8.2. apakšpunktā noteiktajiem horizontālajiem uzdevumiem, kā arī MK noteikumu 28.2. un 28.5. apakšpunktā noteiktajiem apsvērumiem.*  *Apraksta, kā tiks attīstītas projekta pētniecības jomas un starpdisciplināras konkurētspējīgas zinātnieku grupas, kas zinātniskajā darbībā izmanto jaunākās pētniecības metodes un tehnoloģijas. Apraksta, kā projekts un tā rezultāti stiprinās zinātniskās grupas starptautisko konkurētspēju.*  *Apraksta piedāvājumu, kā projekta ietvaros tiks vairota zinātniskās grupas un pētniecības kopienas kompetence, lai nozares politikas veidotājiem un ieviesējiem sniegtu priekšlikumus zināšanās pamatotas rīcībpolitikas izstrādei, tās ieviešanas izvērtēšanai projekta laikā un nākotnē. Jāapraksta, kā studējošie un jaunie zinātnieki projekta īstenošanā iegūs pētniecības karjerai nepieciešamās prasmes un zināšanas.*  *Apraksta, kā tiks noskaidrotas iesaistīto vajadzības, lai uzzinātu un analizētu viedokli par projekta rezultātu izmantošanu un piemērošanu praksē viscaur projekta īstenošanai. Vienlaikus apraksta, kā tiks ņemtas vērā nozares intereses, veicot pētniecību un izstrādājot jaunu vai pilnveidotu tehnoloģiju, inovatīvo risinājumu vai produkta prototipu.*  *Ja plānots izstrādāt rekomendācijas, vadlīnijas un priekšlikumus normatīvajiem aktiem, to apraksta. Ja plānots nodot projekta ietvaros iegūtos datus, kas palīdzētu uzlabot noteiktus procesus, to apraksta. Jāparedz konsultāciju sniegšana sava projekta tematikas ietvaros, iesakot iesaistītajām pusēm konkrētas rīcības, to paredzamās sekas. Ja ir iespējams, to izsakot ar skaitliskiem indikatoriem (key performance indicator (KPI)).*  *Apraksta plānu projekta pieteikumu veidošanai citos pētniecības projektu konkursos (piemēram, ieguldījums jaunu projektu sagatavošanā iesniegšanai Eiropas Savienības pētniecības un inovācijas pamatprogrammu konkursos[[7]](#footnote-7) un citās pētniecības un inovācijas atbalsta programmās un tehnoloģiju ierosmēs[[8]](#footnote-8)), kā arī tīklošanās aktivitātes starptautiskajos sadarbības tīklos un konsorcijos ar mērķi iegūt jaunus kontaktus, pētniecības partnerus, metodes, kā arī izplatītu savā projektā gūtos rezultātus. Lai aprakstītu jaunu projektu sagatavošanā, izmantojot šajā projektā iegūtos rezultātus, aprakstīt, kādā konkursā plānots iesniegt jaunos pieteikumus, kādas sadarbības izveidotas, jaunā projekta pieteikuma tematisko ietvaru u.c. informāciju.*  *Apraksts ir saistošs, tā progress būs jāatspoguļo projekta vidusposma/noslēguma zinātniskajos pārskatos. Eksperti vērtēs plāna atbilstību un samērību ar projekta rezultātiem kopumā.*  2.3. Projekta un tā rezultātu ietekme uz sabiedrību kopumā, nodrošinot zināšanu pārnesi un veicinot izpratni par pētniecības lomu un devumu sabiedrībai  *Šajā sadaļā tiek ietverta informācija atbilstoši MK noteikumu 28.4. apakšpunktā noteiktajam apsvērumam.*  *Apraksta pieeju efektīvai sabiedrības informēšanai, izmantojot projekta rezultātus vai projektā iegūtās atziņas (tai skaitā savas zinātnes nozares un zinātnes kopumā popularizēšana), identificētās mērķgrupas publicitātes pasākumiem, iecerētos publicitātes pasākumus (piemēram, populārzinātniski raksti, informēšanas kampaņas, publiskas diskusijas u. c.).*  *Apraksta sava projekta ietvaros paredzētās aktivitātes, lai nodrošinātu projektā radīto zināšanu pārnesi, iesaistot sabiedrību un veicinot tās izpratni par pētniecības lomu un devumu sabiedrībai.*  *Gadījumā, ja projektā iecerētās aktivitātes un projekta rezultāti būs klasificēti (to izvērtējot sadarbībā ar Aizsardzības ministriju), minētās sabiedrības informēšanas aktivitātes jāplāno par projekta aspektiem, kas nav slepeni.*  *Apraksts ir saistošs, tā progress būs jāatspoguļo projekta vidusposma/noslēguma zinātniskajos pārskatos. Eksperti vērtēs plāna atbilstību un samērību ar projekta rezultātiem kopumā.*  2.4. Projekta zinātniskie rezultāti un to pieejamības nodrošināšana  *Šajā sadaļā tiek ietverta informācija atbilstoši MK noteikumu 28.4. apakšpunktā noteiktajam apsvērumam.*  *Apraksta paredzamos zinātniskos rezultātus un tehnoloģiskās atziņas atbilstoši pētījuma mērķim un uzdevumiem (atbilstoši projekta apraksta 1. nodaļai “Zinātniskā izcilība”).*  *Uzskaitīt konkrētus plānus zinātnisko publikāciju izdošanai, datu publicēšanai, intelektuālo tiesību nostiprināšanai vai dalībai zinātniskos pasākumos un to organizēšanā. Ieteicams aprakstīt publikācijas tematiku, zinātniskos izdevumus, kuros plānots tās izdot, kā arī to saistību ar projekta tematiku. Iesniegto un apstiprināto zinātnisko publikāciju skaitam jābūt atbilstošam projekta tvērumam un pētnieku pieredzei.*  *Izklāsta plānu efektīvai projekta zinātnisko rezultātu un tehnoloģisko atziņu izplatīšanai un ietekmes uz plašāku zinātnisko kopienu nodrošināšanai, zinātniskās sadarbības veidošanai, iegūto zināšanu ilgtspējas nodrošināšanai (ja iespējams, arī Open Access, Open Data un FAIR principu ievērošana, iespējas publiskot pētniecības rezultātus pirmspublikāciju arhīvos pirms rakstu publicēšanas žurnālos, mehānismi iegūto pētniecības datu piekļūšanai, datu deponēšana repozitorijos, kas ietilpst esošās Eiropas un globālās e-infrastruktūrās, u. c.). Lai vērtētu iespējas publicēties zinātniskajos izdevumos un atvērtā piekļuvē, sadarbībā ar Aizsardzības ministriju jāizvērtē attiecīgā projekta rezultātu un zinātniskā raksta slepenības līmenis.*  *Projekta iesnieguma A daļas 4. nodaļā “Projekta rezultāti” atzīmē kvantitatīvos indikatorus projekta publicitātes nodrošināšanai, ja projekta laikā ir iecerēts īstenot dotos rādītājus. Eksperti vērtēs plānotā atbilstību un samērību ar projekta rezultātiem kopumā. Norādītie iznākumi ir saistoši projekta finansēšanas gadījumā.*  **3. Īstenošana**  3.1. Projekta iesniedzējs un zinātniskā grupa.  *Šajā sadaļā tiek ietverta informācija atbilstoši MK noteikumu 29.2., 29.4. un 29.5. apakšpunktā noteiktajiem apsvērumiem.*  *Projekta iesniedzēja īss apraksts, pamato, kāpēc šī zinātniskā institūcija ir piemērota projekta noteiktā mērķa sasniegšanai un uzdevumu izpildei (tai skaitā pieejamā pētniecības infrastruktūra, telpu nodrošinājums, līdzšinējā pieredze un citi aspekti atbilstoši šim projektam). Izklāstīt pamatojumu projekta sadarbības partneru iesaistei projekta īstenošanā, gaidāmo ieguldījumu un to pētniecības kapacitāti, tai skaitā pētniecības infrastruktūru vai zinātnisko kapacitāti attiecīgā projekta vai tā atsevišķu aspektu kontekstā.*  *Projekta zinātniskās grupas apraksts, tai skaitā projekta vadītāja un galveno izpildītāju nozīme un pieredze projekta vadībā, zinātniskās kvalitātes nodrošināšanā un rezultātu izplatīšanā (atsaucoties uz Curriculum Vitae). Ieteicams ietvert pamatojumu tam, ka zinātniskās grupas sastāvā ir zinātnieki un speciālisti, kuri spēs izpildīt visus pētījuma aspektus. Uzdevumu sadale visa projekta laikā un projekta zinātniskās grupas dalībnieku kvalifikācija atbilstoši projekta mērķim.*  *Pamato projekta īstenošanai un zinātniskās grupas dalībnieku atalgojumam pieprasītā finansējuma izlietojumu.*  3.2. Projekta darba plāns.  *Šajā sadaļā tiek ietverta informācija atbilstoši MK noteikumu 29.1. apakšpunktā noteiktajam apsvērumam.*  *Atbilstoši projekta mērķim un uzdevumu izpildes loģiskajai secībai projekta darba plāns ir sadalāms darba posmos.*  *Darba posma aprakstā norāda tā nosaukumu, projekta īstenošanas sākuma un beigu mēnesi (projekta īstenošanas grafiks jāattēlo, izmantojot Ganta*[[9]](#footnote-9) *un/vai Pert*[[10]](#footnote-10) *diagrammas), atbildīgo par darba posma īstenošanu, izmantotās metodoloģijas aprakstu, izmantoto aprīkojumu un pētniecības infrastruktūru, paredzētos komandējumus (ja tādi būs), kā arī uzdevumu sadali starp zinātniskās grupas dalībniekiem (ja projektā iesaistīts projekta sadarbības partneris, norādīt uzdevumus projekta sadarbības partnerim), iegūtos rezultātus un iznākumus (atbilstoši projekta pieteikuma B daļas „Projekta apraksts” 2. nodaļai “Ietekme” un projekta pieteikuma A daļas “Vispārīgā informācija” 4. nodaļai “Projekta rezultāti”).*  *Veidojot projekta darba plānu, jāapsver gan tematiskie, gan hronoloģiskie apsvērumi, jāizvairās no darba posmu pārklāšanās. Projekta darba plānā ieteicams ietvert arī rezultātu izplatīšanas un projekta vadības pasākumus, kas aizņem noteiktu projekta īstenošanas laiku.*  *Ieteicams sniegt paskaidrojumu par projekta finanšu sadalījumu (atbilstoši projekta iesnieguma A daļas 3. nodaļā sniegtajai informācijai. Finansējums jāplāno atbilstoši projekta vajadzībām, nenovirzot neproporcionāli lielu finansējuma daļu vienai vajadzībai (piemēram, atlīdzībai). Finansējums jāieplāno arī sadarbības un komunikācijas aktivitātēm, kas saistās ar projekta mērķa sasniegšanu.*  3.3. Projekta vadība un risku plāns.  *Šajā sadaļā tiek ietverta informācija atbilstoši MK noteikumu 29.3. apakšpunktā noteiktajam apsvērumam.*  *Projekta iesniedzējs apraksta vadības organizāciju, lēmumu pieņemšanu, kvalitātes vadību, projekta izpildes pārraudzību, sadarbības nodrošināšanu ar projekta sadarbības partneri (ja attiecināms), administrēšanas kapacitāti (projekta iesniedzējam pieejamos resursus), intelektuālā īpašuma pārvaldības jautājumus (ja attiecināms) projekta ietvaros. Projekta vadības mehānismus var veidot saskaņā ar projekta iesniedzēja institūcijā jau ieviestajām praksēm, vienlaikus paredzot projektam specifisku vadības aspektu aprakstīšanu.*  *Projekta iesniedzējs izstrādā plānu iespējamo risku novēršanai vai negatīvā efekta samazināšanai (skatīt tabulu zemāk). Norāda vairāku veidu riskus, piemēram, finanšu riskus, īstenošanas riskus, rezultātu sasniegšanas riskus, riskus sadarbībā ar industriju, informācijas slepenību u.tml. Risku iespējamība var būt augsta, vidēja vai zema, tāpat ietekme var būt augsta, vidēja vai zema. Risku novēršanas un mazināšanas pasākumu sadaļā apraksta plānotos pasākumus, ar kuriem mazinās riska iestāšanās iespējamību vai tā ietekmi uz projektu*   |  |  |  |  |  |  | | --- | --- | --- | --- | --- | --- | | Risku novērtējums | | | | | | | Nr. | Risks | Riska apraksts | Novērtējums | | Risku novēršanas/mazināšanas pasākumi | | Iespējamība | Ietekme | | 1. | *riska nosaukums* | *īss riska apraksts* | *piemēram, augsta* | *piemēram, zema* | *konkrēti pasākumi, lai novērstu vai mazinātu risku* | | 2. |  |  |  |  |  | | 3. |  |  |  |  |  | | n |  |  |  |  |  | |

## 2.3. Projekta pieteikuma C daļas “Curriculum Vitae” aizpildīšana

14. *Curriculum Vitae* aizpilda projekta vadītājs un katrs projekta galvenais izpildītājs atbilstoši attiecīgā projekta pieteikuma tēmai. *Curriculum Vitae* aizpilda angļu valodā un iesniedz tulkojumu latviešu valodā vai aizpilda to tikai angļu valodā.

15. Aizpildītu *Curriculum Vitae* veidlapu augšupielādē PDF datnes formātā informācijas sistēmā. *Curriculum Vitae* aizpilda, ievērojot šādus nosacījumus:

|  |
| --- |
| **C daļa “Curriculum Vitae”**  Nosacījumi Curriculum Vitae aizpildīšanai:   * apjoms nepārsniedz 2 lappuses; * burtu lielums – ne mazāks par 11; * vienkāršā rindstarpa; * atkāpes no malām – 2 cm no katras puses, 1,5 cm no augšas un apakšas;   **Vārds, Uzvārds:** *var norādīt papildus vārda un uzvārda formas, kas tiek izmantotas autora identifikācijai publikācijās*  **Pētnieka identifikācijas kods (-i)**, ja tāds tiek izmantots (ORCID, Research ID, Scopus Author ID u.c.):  **IZGLĪTĪBA**  Gads *norāda zinātnes doktora grāda nosaukumu, zinātnes nozari, institūciju, valsti*    **DARBA PIEREDZE**  *apraksta pašreizējos un agrākos amatus un atbildības pēdējos piecos gados, kas nozīmīgi šī projekta kontekstā*  nodarbinātības Gadi [pašreizējais amats]  [institūcija, valsts]  Nodarbinātības Gadi [amats]  [institūcija, valsts]  **ZINĀTNISKIE PROJEKTI**  *norāda projektus un projektu pieteikumus, kas nozīmīgi šī konkursa kontekstā*  **ZINĀTNISKĀS PUBLIKĀCIJAS**  *norādīt līdz piecām zinātniskajām publikācijām vai intelektuālā īpašuma nostiprināšanu apliecinājumiem, kas nozīmīgi šī projekta kontekstā,* *papildus norādot kopējo publikāciju skaitu, kopējo citējumu skaitu, citēšanās indeksu, norādot avotu, piemēram, Scopus vai WoSCC*  **CITA INFORMĀCIJA**  *norādīt citu informāciju, iekļaujoties 2 lapaspušu limitā, piemēram, vadīto promocijas vai maģistra darbu skaitu, pienākumus zinātnisko izdevumu redkolēģijās, starptautiskā zinātniskā darba pieredze, sadarbību ar valsts institūcijām aizsardzības jomā, NVO un industrijas pārstāvjiem u.c.* |

# 3. Projekta pieteikuma administratīvo daļu noformēšana un iesniegšana

## 3.1. Projekta pieteikuma D daļa “Projekta iesniedzēja apliecinājums”

16. Projekta iesniedzēja vadītājs vai vadītāja pilnvarota persona (ar paraksta tiesībām) aizpilda projekta iesniedzēja apliecinājumu, aizpildot atbilstošo veidlapu sadaļas un ievērojot veidlapā dotos formatēšanas nosacījumus.

17. Projekta iesniedzēja vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

18. Ja nav iespējams nodrošināt drošu elektronisko parakstu, projekta iesniedzēja vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomei līdz projektu iesniegšanas termiņa notecējumam. Padomes adrese Smilšu iela 8, Rīga, LV-1050, padomes darba laiks ir katru darbdienu no plkst. 08:30 līdz 17:00.

19. Projekta iesniedzējs projekta iesniedzēja apliecinājumam pievieno šādus dokumentus:

19.1. projekta iesniedzēja finanšu vadības un grāmatvedības politiku (PDF vai WORD datnes formātā);

19.2. projekta iesniedzēja finanšu apgrozījuma pārskatu (projekta iesnieguma G daļa par 2018.-2020. gadu), kas sastādīts saskaņā ar pēdējo apstiprināto institūcijas gada pārskatu (uz projekta pieteikuma iesniegšanas brīdi);

19.3. ja institūcijai ir privātie investori, iesniedz zinātniskās institūcijas apliecinājumu par projektā radītu pētniecības rezultātu neizmantošanu komerciāliem mērķiem;

19.4. finanšu vadības un grāmatvedības politika (WORD vai PDF datnes formātā), finanšu apgrozījuma pārskats (EXCEL datnes formātā) un projekta iesniedzēja apliecinājumu par investoru (PDF datnes formātā) iesniegti informācijas sistēmas sadaļā “Zinātniskās institūcijas projektu dokumenti”;

19.5. ja attiecīgais projekta iesniedzējs ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2021. gada atklātajā konkursā vai valsts pētījumu programmas “Letonika latviskas un eiropeiskas sabiedrības attīstībai” projektu pieteikumu atklātajā konkursā, šajā punktā minēto dokumentāciju neiesniedz.

## 3.2. Projekta pieteikuma E daļa “Projekta sadarbības partnera - zinātniskās institūcijas apliecinājums”

20. Projekta sadarbības partnera vadītājs vai vadītāja pilnvarota persona (ar paraksta tiesībām) aizpilda projekta sadarbības partnera apliecinājumu, aizpildot veidlapā norādītās vietas un ievērojot veidlapā dotos formatēšanas nosacījumus.

21. Projekta sadarbības partnera vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

22. Ja nav iespējams nodrošināt drošu elektronisko parakstu, projekta sadarbības partnera vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomei līdz projektu iesniegšanas termiņa notecējumam. Padomes adrese ir Smilšu iela 8, Rīga, LV-1050, padomes darba laiks ir katru darbdienu no plkst. 08:30 līdz 17:00.

23. Sadarbības partnera - zinātniskās institūcijas apliecinājumam pievieno sekojošus dokumentus:

23.1. sadarbības partnera finanšu vadības un grāmatvedības politiku (PDF vai WORD datnes formātā);

23.2. sadarbības partnera finanšu apgrozījuma pārskatu (projekta iesnieguma G daļa par 2018. -2020. gadu), kas sastādīts saskaņā ar pēdējo apstiprināto institūcijas gada pārskatu (uz projekta pieteikuma iesniegšanas brīdi);

23.3. ja institūcijai ir privātie investori, iesniedz zinātniskās institūcijas apliecinājumu par projektā radītu pētniecības rezultātu neizmantošanu komerciāliem mērķiem;

23.4. finanšu vadības un grāmatvedības politika (WORD vai PDF datnes formātā), finanšu apgrozījuma pārskats (EXCEL datnes formātā) un projekta iesniedzēja apliecinājumu par investoru (PDF datnes formātā) iesniegti informācijas sistēmas sadaļā “Zinātniskās institūcijas projektu dokumenti”;

23.5. ja attiecīgais sadarbības partneris ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2021. gada atklātajā konkursā vai valsts pētījumu programmas “Letonika latviskas un eiropeiskas sabiedrības attīstībai” projektu pieteikumu atklātajā konkursā, šajā punktā minēto dokumentāciju neiesniedz.

## 3.3. F daļa “Projekta sadarbības partnera - valsts institūcijas apliecinājums”

24. Projekta sadarbības partnera vadītājs vai vadītāja pilnvarota persona (ar paraksta tiesībām) aizpilda projekta sadarbības partnera apliecinājumu, aizpildot veidlapā norādītās vietas un ievērojot veidlapā dotos formatēšanas nosacījumus.

25. Projekta sadarbības partnera vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

26. Ja nav iespējams nodrošināt drošu elektronisko parakstu, projekta sadarbības partnera vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomei līdz projektu iesniegšanas termiņa notecējumam. Padomes adrese ir Smilšu iela 8, Rīga, LV-1050, padomes darba laiks ir katru darbdienu no plkst. 08:30 līdz 17:00.

## 3.4. Projekta pieteikuma G daļa “Finanšu apgrozījuma pārskata veidlapa”

27. Projekta iesniedzējs vai sadarbības partneri - zinātniskā institūcija finanšu apgrozījuma pārskatu aizpilda atbilstoši MK noteikumu 2.1. un 2.2. apakšpunktam, kas nosaka darbības, kurām nav saimnieciska rakstura, kurām jābūt attiecīgās institūcijas pamatdarbībām.

28. Finanšu apgrozījuma pārskatā norāda, kā projekta iesniedzēja vai sadarbības partnera -zinātniskās institūcijas grāmatvedībā tiek nodalītas finanšu plūsmas pamatdarbībām atbilstoši noteikumu 2.1. un 2.2. apakšpunktam, kurām nav saimnieciska rakstura.

29. Finanšu apgrozījuma pārskatam ir jāatbilst projekta iesniedzēja vai sadarbības partnera-zinātniskās institūcijas iesniegtajai finanšu vadības un grāmatvedības politikai.

30. Finanšu apgrozījuma pārskatu aizpilda EXCEL datnes formātā un augšupielādē to tam paredzētajā vietā, ņemot vērā metodikas 19. un 23. punktā minēto par gadījumiem, kad finanšu apgrozījuma pārskats nav jāiesniedz.

## 3.5. Projekta pieteikuma H daļa “Nozares specifisko kritēriju izpilde”

34. Projekta iesniedzējs aizpilda projekta pieteikuma H daļu “Nozares specifisko kritēriju izpilde”, ņemot vērā MK rīkojuma 7. punktu, kurā noteikti programmas kopīgie horizontālie uzdevumi un MK rīkojuma 8. punktu, kurā noteikti sasniedzamie rezultāti.

35. Projekta pieteikuma H daļu “Nozares specifisko kritēriju izpilde” aizpilda atbilstoši minētajam citās projekta pieteikuma daļās (sevišķi projekta pieteikuma A daļā “Vispārīgā informācija” un B daļā “Projekta apraksts”).

36. Projekta pieteikuma H daļu “Nozares specifisko kritēriju izpilde” aizpilda latviešu valodā, izmantojot veidlapā dotos formatēšanas nosacījumus, kā arī šādus nosacījumus:

|  |  |  |  |  |
| --- | --- | --- | --- | --- |
| **Nr. p.k.** | **Specifisko kritēriju izpilde** | **Apraksts (līdz 1000 simboliem par katru rezultātu)** | **Rezultatīvie rādītāji** | |
| **Mērvienība** | **Skaits** |
| 1. | projekta pieteikums ietver vismaz vienu prioritāro pētījumu jomu, ņemot vērā nolikuma 2. pielikumu, nodrošinot atbilstošu darba plānu un rezultātu plānošanu projekta pieteikumā | *Aprakstīt plānu attiecīgā kritērija izpildei, pēc iespējas norādot termiņus un galvenās darbība, kā arī nepieciešamos resursus* | *Norādīt mērvienības* | *Norādīt skaitu* |
| 2. | projekta pieteikumā plānots nodrošināt visu horizontālo uzdevumu izpildi |  |  |  |
| 2.1. | attīstīt tehnoloģisko kompetenci un nodrošināt konsultatīvu zinātnisku atbalstu militāro spēju attīstībā šā rīkojuma 6. punktā minētajās jomās, kā arī jautājumos, kas saistīti ar to nodrošināšanu un uzturēšanu |  |  |  |
| 2.2. | attīstīt un uzturēt zināšanu bāzi par NATO un Eiropas Savienības nacionālajām un multinacionālajām pētniecības iniciatīvām prioritārajās jomās un nodrošināt Latvijas zinātnieku sadarbību un iesaisti starptautiskos pētniecības projektos, veicinot intelektuālā darbaspēka noturēšanu Latvijā |  |  |  |
| 2.3. | programmas nodrošināšanai projektu īstenotājiem savstarpēji sadarboties kopīgu aktivitāšu īstenošanā (piemēram, oriģināli zinātniskie raksti, konferences un semināri) |  |  |  |
| 3. | projekta pieteikumā plānotais saskan ar Saeimas 2020. gada 24. septembrī apstiprināto Valsts aizsardzības koncepciju[[11]](#footnote-11) |  |  |  |

# 4. Projekta vidusposma un projekta noslēguma zinātniskā pārskata noformēšana un aizpildīšana

37. Projekta iesniedzējs (turpmāk – projekta īstenotājs) izstrādā un iesniedz informācijas sistēmā projekta vidusposma zinātnisko pārskatu viena mēneša laikā no dienas, kad pagājusi puse no projekta īstenošanas laika, savukārt projekta noslēguma zinātnisko pārskatu iesniedz informācijas sistēmā viena mēneša laikā pēc projekta īstenošanas beigām, izmantojot nolikuma 9. pielikuma “Līgums par valsts pētījumu programmas “Aizsardzības inovāciju pētījumu programma” projekta īstenošanu” (turpmāk projekta līgums) 10. pielikumu “Projekta vidusposma/noslēguma zinātniskā pārskata veidlapa” (turpmāk kopā – projekta vidusposma un projekta noslēguma zinātniskais pārskats).

38. Projekta vidusposma un projekta noslēguma zinātnisko pārskatu veido, saistot to ar projekta pieteikumā norādīto informāciju. Ja nosauktās zinātniskos rakstus, kuras ir apstiprinātas publicēšanai, nevar atrast tīmeklī, projekta īstenotājs papildus pārskatam informācijas sistēmā augšupielādē izdevēja apliecinājumu par publikācijas izdošanu.

39. Projekta vidusposma un projekta noslēguma zinātnisko pārskatu aizpilda latviešu valodā un tulko angļu valodā vai aizpilda to tikai angļu valodā, aizpilda visas pārskata nodaļas un apakšnodaļas, informāciju ievada tai paredzētajos laukos un augšupielādē to informācijas sistēmā PDF datnes formātā. Projekta vidusposma un projekta noslēguma zinātniskajam pārskatam informācijas sistēmā pielikumā pievieno projekta līguma 11. pielikumu “Rezultātu saraksts”.

40. Projekta īstenotājs projekta vidusposma un projekta noslēguma zinātnisko pārskatu aizpilda, ievērojot šādus nosacījumus:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Projekta vidusposma/projekta noslēguma zinātniskais pārskats**  Prasības teksta noformēšanai:   * apjoms nepārsniedz 15 lappuses; * burtu lielums – ne mazāks par 11; * vienkāršā rindstarpa; * atkāpes no malām – 2 cm no katras puses, 1,5 cm no augšas un apakšas; * visas tabulas, diagrammas, atsauces/atsauču saraksts un citi elementi ir iekļaujami projekta noslēguma zinātniskajā pārskatā, nepārsniedzot attiecīgi 15 lappuses.   Projekta nosaukums: *norāda projekta nosaukumu*  Kopsavilkums: *maksimāli 2000 rakstu zīmju gan angļu, gan latviešu valodā* *īsumā apraksta projekta īstenošanas gaitu, galvenos rezultātus un ietekmi uz Latvijas aizsardzības un drošības jomu, kā arī zinātnes attīstību kopumā un ietekmi uz sabiedrību/valsts attīstību. Šis kopsavilkums tiks izmantots programmas publicitātei.*  **1. Zinātniskā izcilība**  *Apraksta projekta ieguldījumu programmas virsmērķa un mērķa sasniegšanā, projekta vidusposma zinātniskajā pārskatā, norādot jau sasniegto un vēl darāmo līdz projekta noslēgumam, savukārt projekta noslēguma zinātniskajā pārskatā norādot izdarīto un plānus pēc projekta īstenošanas noslēgšanās.*  *Projekta vadītājs apraksta pētījuma metodoloģiju un pētījuma progresu atbilstoši projekta apraksta 1. nodaļai “Zinātniskā izcilība” un 2.4. apakšnodaļai “Projekta zinātniskie rezultāti un to pieejamības nodrošināšana”, tai skaitā mērķa un uzdevumu izpildes progresu. Aprakstā ietver informāciju par MK rīkojuma 6. un 7. punktā ietverto uzdevumu un sasniedzamo rezultātu izpildes progresu, ievērojot projekta pieteikumā izvēlēto prioritāro pētījumu jomu.*  *Apraksta projekta īstenošanas laikā panāktos rezultātus atbilstoši projekta pieteikumā paredzētajam, papildus aprakstot to oriģinalitāti un inovāciju potenciālu, kā arī rezultātu ietekmi uz savas vai citu zinātņu nozaru tehnoloģisko*  *un zināšanu bāzi*  **2. Ietekme**  *Šajā nodaļā obligāti jāiekļauj arī apraksts par MK rīkojuma 7. punktā noteikto sasniedzamo rezultātu izpildi un 8. punktā noteikto horizontālo uzdevumu izpildi, vidusposma pārskata sagatavošanas gadījumā jāapraksta plāns to sasniegšanai līdz projekta noslēgumam.*  2.1. Progress jaunas vai pilnveidotas tehnoloģijas, inovatīva risinājuma vai produkta prototipa pielietošanā  *Apraksta progresu aktivitātēm, lai projekta ietvaros izstrādāto jauno vai pilnveidoto tehnoloģiju, inovatīvo risinājumu vai produkta prototipu popularizētu gan aizsardzības un drošības jomā, gan arī citās civilajās jomās un komerciāliem nolūkiem (dual-use technology).*  *Apraksta progresu projektā izstrādātās jaunās vai pilnveidotās tehnoloģijas, inovatīvā risinājuma vai produkta prototipa intelektuālā īpašuma nostiprināšanas jautājumos.*  *Apraksta sadarbības rezultātus ar Nacionālajiem bruņotajiem spēkiem un/vai drošības industrijas uzņēmējiem, lai nodrošinātu izstrādātās jaunās vai pilnveidotās tehnoloģijas, inovatīvā risinājuma vai produkta prototipa pielietojamību (ja attiecināms). Ja attiecināms, apraksta, kāda sadarbība ir izveidojusies ar ārvalstu vai starptautiskajām institūcijām un organizācijām un vai ir radušās iespējas nodrošināt projekta rezultātu attīstīšanu pēc projekta noslēguma.*  *Apraksta, kā tika identificētas un uzrunātas attiecīgās tautsaimniecības nozares. Kā norisinājās sadarbība un kādi ir tās rezultāti. Apraksta konkrētus sadarbības piemērus un sadarbības ilgtspēju Tabulā Nr. 1.*  Tabula Nr. 1   |  |  |  |  |  | | --- | --- | --- | --- | --- | | Nr. | Sadarbībā ar | Sadarbības veids | Rezultāts | Laika posms | | 1. |  |  |  |  | | 2. |  |  |  |  | | 3. |  |  |  |  | | 4. |  |  |  |  | | n |  |  |  |  |   2.2. Projekta ietekme uz tehnoloģiskās kompetences un pētniecības kopienas attīstību savā jomā, kā arī plāns konsultatīva zinātniskā atbalsta militāro spēju attīstībā nodrošināšanai  *Norāda informāciju par plāna izpildi (atbilstoši projekta apraksta 2.2. apakšnodaļā minētajam) jaunu projektu sagatavošanā Eiropas Savienības vai citās starptautiskās pētniecības un inovāciju atbalsta programmās, norādot, kā šo projektu sagatavošana balstījās šī projekta rezultātos un zinātniskajās atziņās.*  *Apraksta plāna izpildi projekta pieteikumu veidošanai citos pētniecības projektu konkursos (piemēram, ieguldījums jaunu projektu sagatavošanā iesniegšanai Eiropas Savienības pētniecības un inovācijas pamatprogrammu konkursos[[12]](#footnote-12) un citās pētniecības un inovācijas atbalsta programmās un tehnoloģiju ierosmēs[[13]](#footnote-13)), kā arī tīklošanās aktivitātes starptautiskajos sadarbības tīklos un konsorcijos ar mērķi iegūt jaunus kontaktus, pētniecības partnerus, metodes, kā arī izplatītu savā projektā gūtos rezultātus.*  *Apraksta, kā projekta ietvaros tika nodrošināta komunikācija ar zinātniskajām institūcijām un zinātnisko kopienu projekta jomās. Projekta zinātniskās grupas zinātniskā sadarbība ar ārvalstu zinātniskajām organizācijām, sadarbības veidi (īsi aprakstot) un to iekļaušanās projektā, sadarbības ietekme uz Latvijas aizsardzības jomas zinātniskās kopienas kapacitātes un starptautiskās konkurētspējas celšanu.*  *Tabulā Nr. 2 uzskaita zinātniskās sadarbības aktivitātes projekta īstenošanas ietvaros*  Tabula Nr. 2   |  |  |  |  |  | | --- | --- | --- | --- | --- | | Nr. | Sadarbības institūcija/organizācija | Sadarbības veids | Rezultāts | Laika posms | | 1. |  |  |  |  | | 2. |  |  |  |  | | 3. |  |  |  |  | | 4. |  |  |  |  | | n |  |  |  |  |   *Iecerētās projekta zinātniskā personāla kapacitātes celšanas progress, sevišķi vēršot uzmanību projektā iesaistītajiem studējošajiem, doktora zinātniskā grāda pretendentiem un jaunajiem zinātniekiem. Tabulā Nr. 3 uzskaita projektā iesaistīto studējošo aizstāvētos gala darbus, kas rakstīti projekta tematikā, ja attiecināms.*  Tabula Nr. 3   |  |  |  |  |  | | --- | --- | --- | --- | --- | | Promocijas un maģistra, kurus vada vai konsultē projekta vadītājs vai galvenie izpildītāji, šī projekta ietvaros (ja darbs ir aizstāvēts, norādīt to pēdējā tabulas sadaļā, papildinot ar datumu un attiecīgo promocijas padomi). | | | | | | Nr. | Darba autors | Darba nosaukums, studiju līmenis, hipersaite uz promociju/noslēguma darbu datubāzi | Vadītājs un konsultants | Aizstāvēšanās datums | | 1. |  |  |  |  | | 2. |  |  |  |  | | 3. |  |  |  |  | | 4. |  |  |  |  | | n |  |  |  |  |   2.3. Projekta un tā rezultātu ietekme uz sabiedrību kopumā, nodrošinot zināšanu pārnesi un veicinot izpratni par pētniecības lomu un devumu sabiedrībai  *Sabiedrības informēšana projekta ietvaros, izmantojot rezultātus, atbilstoši projekta pieteikumā plānotajam un izmaiņas, tajā skaitā, kā izdevies informēt plašāku sabiedrību, veicinot tās izpratni par pētniecību un tās devumu sabiedrībai.*  *Apraksta, kādas aktivitātes īstenotas, lai nodrošinātu projektā radīto zināšanu pārnesi, iesaistot sabiedrību un veicinot tās izpratni par pētniecības lomu un devumu sabiedrībai, veicinot iesaisti pētniecības procesā.*  *Tabulā Nr. 4 norāda konkrētus pasākumus vai aktivitātes ar mērķi publicitātei un sabiedrības informēšanai.*  Tabula Nr. 4   |  |  |  |  |  |  | | --- | --- | --- | --- | --- | --- | | Nr. | Komunikācijas kanāls (piem., radio, TV, sociālie tīkli u.c.). | Aktivitāte (intervija, populārzinātnisks raksts, seminārs u.c.) | Plānotā/sasniegtā mērķauditorija (apraksta mērķauditoriju un sasniegto tās apjomu) | Pieejams (hipersaite) | Publicēšanas/norises datums | | 1. |  |  |  |  |  | | 2. |  |  |  |  |  | | 3. |  |  |  |  |  | | 4. |  |  |  |  |  | | n |  |  |  |  |  |   2.4. Projekta zinātniskie rezultāti un to pieejamības nodrošināšana  *Projekta vadītājs raksturo projekta apraksta 2.4. apakšnodaļā sastādītā plāna projekta rezultātu izplatīšanai izpildi, izmaiņas plānā un nepieciešamās korekcijas.*  *Izklāsta plāna projekta rezultātu izplatīšanai izpildi līdz attiecīgajam posmam, aprakstot iegūto zināšanu ilgtspējas nodrošināšanu (ja attiecināms, arī Open Access, Open Data un FAIR principu ievērošana) projekta līguma 11. pielikumam “Rezultātu saraksts”, sevišķi skaidrojot, vai ir izdevies izpildīt stratēģiju zinātnisko rezultātu izplatīšanai.*  **3. Īstenošana**  *Projekta darba plāna izpildes progress un risku novēršana. Īsumā apraksta darba pakešu (un/vai to posmu) izpildi un sasniegtos projekta rezultātus atbilstoši projekta darba plānam projekta apraksta 3.1. apakšnodaļā.*  *Projekta darba plāna izpildes gaita, kā arī ar kādiem riskiem projekta zinātniskā grupa saskārusies īstenošanas laikā, kā tie risināti un vai tie jau bija paredzēti 3.3. apakšnodaļā izstrādātajā risku novērtējumā risku plānā. Ja projekta laikā tika identificēti jauni riski, tos un to novēršanu, kā arī to ietekmi uz tālāko projekta gaitu, projekta rezultātiem un arī budžetu, aprakstīt šeit.*  *Izmaiņas projekta vadības organizācijā, kā arī to ietekme uz projekta izpildi. Tajā skaitā izmaiņas projekta zinātniskās grupas sastāvā, ja tādas ir. Aprakstīt, kā projekta īstenošanā iesaistīti studējošie un doktora zinātniskā grāda pretendenti.* |

1. Augstskolu likuma 27. panta pirmā daļa [↑](#footnote-ref-1)
2. Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV) (Eiropas Savienības Oficiālais Vēstnesis, 2014. gada 26. jūnijs, Nr. L 187/1), ar ko noteiktās atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 2. panta 83. punkts (<https://eur-lex.europa.eu/eli/reg/2014/651/oj/?locale=LV>) [↑](#footnote-ref-2)
3. Augstskolu likuma 44. panta pirmā daļa [↑](#footnote-ref-3)
4. <https://likumi.lv/doc.php?id=296661> [↑](#footnote-ref-4)
5. <https://likumi.lv/ta/id/295821-par-prioritarajiem-virzieniem-zinatne-2018-2021-gada> [↑](#footnote-ref-5)
6. <https://www.rtu.lv/lv/valorizacija/petniekiem/tehnologiju-gatavibas-limeni> [↑](#footnote-ref-6)
7. piemēram, uzsaukumos zem Eiropas drošības fonda, <https://ec.europa.eu/defence-industry-space/eu-defence-industry/european-defence-fund-edf_en> [↑](#footnote-ref-7)
8. piemēram, NATO programma zinātnei mieram un drošībai, <https://www.nato.int/cps/en/natohq/topics_85373.htm> [↑](#footnote-ref-8)
9. https://www.gantt.com/ [↑](#footnote-ref-9)
10. https://www.visme.co/pert-chart-generator/ [↑](#footnote-ref-10)
11. <https://likumi.lv/ta/id/317591-par-valsts-aizsardzibas-koncepcijas-apstiprinasanu> [↑](#footnote-ref-11)
12. piemēram, uzsaukumos zem Eiropas drošības fonda, <https://ec.europa.eu/defence-industry-space/eu-defence-industry/european-defence-fund-edf_en> [↑](#footnote-ref-12)
13. piemēram, NATO programma zinātnei mieram un drošībai, <https://www.nato.int/cps/en/natohq/topics_85373.htm> [↑](#footnote-ref-13)